Kopli alumine tulepaak
Kopli sihi alumine tulepaak (varem Kopli lahe alumine tulepaak) on tulepaak Harju maakonnas Tallinna linna Haabersti linnaosas. Tulepaagi geograafilised koordinaadid on 59° 26′ 7″ N, 24° 40′ 46″ E. Tsingitud terastorni kõrgus jalamist on 11,5 meetrit ja tule kõrgus merepinnast on 10,5 meetrit. Tulepaak moodustab sihi Kopli ülemise tulepaagiga. Märkide vahekaugus on 387 meetrit ja sihi asimuut on 133°. Torust valmistatud tulepaak paigaldati 1995. aastal. Tulepaagi aadress on Paldiski maantee 80e.